Sabinet | Volume 116, Issue 3274
Volume 116, Issue 3274, 2013
Die Kerkblad - Volume 116, Issue 3274, November 2013
Volume 116, Issue 3274, November 2013
Herinneringe aan 'n ontslape redakteur
Dr. Nico van der Merwe is op 24 September 2013 oorlede. Die wêreld daarbuite het Erfenisdag, nasionale braaidag, gevier. God het egter in sy raadsplan bepaal dat Hy sy dienaar op hierdie dag met Hom sou verenig! En daardeur is al sy geliefdes - en ook die redaksie van Die Kerkblad - tot stilstand geskok.
Tatoeëring van jou liggaam : van die redakteur
Source: Die Kerkblad 116, pp 2 –3 (2013)
As ons op die televisie na sport kyk, is dit opmerklik hoe die sportmense al meer en meer hulle liggame laat tatoeëer. Onder die jeug neem die gebruik ook met rasse skrede toe. Om te tatoeëer, is om figure permanent in die mens se vel te teken volgens 'n bepaalde metode. Mag dit? Die antwoord op die vraag of tatoeëring vir die gelowige mag of nie mag nie, het met jou gesindheid en ingesteldheid ten opsigte van jou liggaam te make.
Die drie bedelings in die koms van God se koninkryk : uit die Woord
Source: Die Kerkblad 116, pp 4 –5 (2013)
Lees: Lukas 13; Teks: Lukas 13:20, 21 "Waarmee sal Ek die koninkryk van God vergelyk? Dit is soos suurdeeg wat 'n vrou neem en in drie mate meel inwerk totdat dit heeltemal ingestuur is."
Hoekom in drie mate meel? Want die koninkryk van God op aarde word oor drie bedelings toenemend sigbaar: van die skepping van die wêreld af tot met die wederkoms van Jesus - wanneer alles aan Hom onderwerp sal wees. Oor drie tydvakke word die Gesalfde van die Here al hoe duideliker aan die mensdom geopenbaar.
Veranderende moraal : redaksioneel
Moraal het met die sedes van die mens te doen. Onder moraal verstaan ons sedelike beginsels ten opsigte van dit wat goed of sleg is. Dit gaan oor die gedrag van mense, of dit reg of verkeerd is. Gedrag kan beskou word as sedelik of on sedelik. Sommige neem die standpunt in dat daar niks is wat so veranderlik is as die moraal van die mens nie.
Vanweë die sondeval staan die mens as skuldige voor God. Deur die genadeverbond het God die weg geopen vir elke skuldige sondaar om na Hom te kom. Van elkeen wat na Hom toe kom, eis God geloof en bekering. Elkeen wat die aanbod van genade verwerp, is nie onskuldig nie.
As dit donker word...om my heen : brandpunt
Author G.A. (George) Lotter
Dis nie aangenaam om in die donker te wees, daaroor te dink, dit te bespreek of daaroor in ons lewens te skryf nie. Ons hou eerder van die lig in ons lewens. Lig is immers maklik, alles is sigbaar en dit laat mens goed voel. Kyk net hoe mense weer oplewe as die somer aankom en die lang, donker nagte vir vroeë sonsopkomste en laat sonsondergange plek maak.
Jou besembos-oomblikke : fokus-artikel
Author S.J.M.S. (Faan) Smit
Die pyn in my skouer as ek 'n bietjie naaldwerk gedoen het, het my laat vermoed dat alles nie pluis was nie, maar ek het dit vir eers van my kinders weggehou. Ná 'n biopsie in 2003 is bevestig: Ek het eerstegraadse nie-Hodgkin-limfoom (kanker)! Hoe mooi en sag die onkoloog dit ook al wou stel, was dit vir my 'n doodstyding. Toe word dit donker om my heen, en ek het onder die spreekwoordelike besembos gaan lê, gereed om te sterf.
Swaarkry... 'n teken van God se trou : fokusartikel
Om verdruk te word, is een van die slegste dinge wat 'n mens kan oorkom. Die lewe word vir jou ongemaklik en benoud. Dit voel nader hand of daar vir jou geen ruimte oorbly nie. Jy kan jou nie draai nie of jy loop jouself in nog 'n pynigende ondervinding vas.
Hartseer wat tot bekering lei : fokusartikel
Author J. (Jacob) Pretorius
Die Kerkblad se redaksie het my versoek om in die lig van 2 Korintiërs 7:9-10 te skryf oor hartseer wat tot bekering lei. Aanvanklik was ek huiwerig. Hieronder sal ek aantoon dat die Here van leraars verwag om 'n sekere soort hartseer te veroorsaak. En wie wil nou hartseer in die kerk veroorsaak?
Huil wanneer die haan kraai : fokusartikel
Author G.C. (Gideon) Coetzee
Ons hoor gereeld dat mense mekaar motiveer met "Waar daar 'n wil is, is daar 'n weg". Die presiese woorde mag dalk verskil, maar dit kom daarop neer dat jy enigiets kan bereik as jy net wil. Die rol wat motivering speel in die alledaagse lewe, kan nie onderskat word nie. Hierdie woorde mag in die alledaagse lewe waar wees, tog is dit nie waar as dit by die geloofslewe kom nie.
Niks kan my van die liefde van God skei nie : fokusartikel
Author L.J. (Louis) Buys
Romeine 8:38, 39 - In die lig van die fokustema wil ek inleidend vra waar die donkerte dan vandaan kom. Die donkerte behels seker alle tipe versoekings en beproewings, teëspoed en hartseer wat op ons pad kan kom en wat onlosmaaklik deel van ons werklikheid is. Ten einde die lig van God en sy liefde in die donkerte te sien en te beleef, moet ons eers weer onthou waarvandaan ons kom.
'n Vaste burg is ons God... : fokusartikel
Author H.W. (Hennie) Schutte
Psalm 46:2, 3 - ''God is vir ons 'n toevlug en beskerming, Hy was nog altyd bereid om te help in nood. Daarom is ons nie bang nie, al gee die aarde pad, al skuif die berge tot in die dieptes van die see."
Stel jou die totale chaos voor wanneer "die aarde pad gee" en "die berge wegsink in die see"... Figuurlik gesproke dien hierdie kosmiese katastrofe as die donkerste oomblik denkbaar wat die gelowige kan beleef. Ja, dit kan baie donker word in die lewe van die gelowige!
Aspekte van die erediens of liturgie (6) - Nagmaal : wat doen ek wanneer ek eet en drink? : besinning
Nagmaal is 'n geskenk van die Here aan ons, sy kerk, die aand voor sy kruisiging. Hoekom ag Hy dit nodig om hierdie geskenk aan ons te gee? Die Here ken ons stompsinnigheid en swakheid en gee daarom sakramente om onder andere ons geloof te voed en in stand te hou (NGB, art 33).
Die Messiaanse moederskap van Tamar... die dogter van 'n vreemde god (2) : gedagtes gerig op Kersfees
Die Here gaan meer doen as bloot net om 'n heidense vrou, Tamar, te bekeer, haar lewe van die sonde en die verderf te verlos. Dit is 'n onbegryplike wonder dat God 'n oënskynlik verlore sondares salig maak en van ewige ondergang red.
Algemene Sinode 2015 - 'n noodsaaklike kopskuif? (3) : diskussie-artikel
'n Tweede belemmering wat aandag vra, is die agenda. Wat al die moontlike oplossings hier kan wees, mag uitloop op verskillende menings. Dit is opmerklik dat die agenda van elke algemene sinode al dikker word. En daarom dat die Handelinge van die laaste sinodes tussen 900 en 1000 bladsye beslaan. Hoe dikker die agenda, hoe meer deputategroepe wys ons aan. Hoe dikker en hoe meer, hoe duurder word dit ... en die rekening moet betaal word. Ramings betaal die rekeninge. Daarenteen het die "onderneming" nie groter geword of uitgebrei nie. Die statistieke oor 20+ jare wys voortdurend 'n dalende lyn in die getalle van lidmate.
Brokkies uit ons kerkreg-geskiedenis (1) - Ons eerste kerkorde : geskiedenis
In die geskiedskrywing van die Gereformeerde Kerke word daar geen of baie min melding gemaak van die eerste treë in ons kerkreg-geskiedenis. Die indruk mag dalk ontstaan dat die eerste jare tot en met die 1862-Sinode te Reddersburg kerkordelike sake in 'n nie-kerkordelike vakuum hanteer is. Die bekende Handleiding by die Kerkorde (1966) maak die volgende stelling: "Aanvanklik wou ds. D. Postma 'n Gewysigde Dordtse Kerkorde vir gebruik in die kerke invoer, maar die eerste sinode van die Gereformeerde Kerk in SA het in 1862 te Reddersburg die Dordtse Kerk orde, aangepas by die landsomstandighede, as basis van die kerkregering aanvaar."
Besoek aan die DRK
Author H.M. (Heinrich) Zwemstra
Die Demokratiese Republiek van die Kongo (DRK) is byna twee keer so groot soos Suid-Afrika en is ryk aan water en minerale. Interne konflik, burger ooloë en en korrupsie het egter 'n nadelige uitwerking op die vooruitgang van die land, ondanks groot natuurlike hulpbronne. Die meeste mense bly in haglike sosio-ekonomiese omstandighede.
Ideaal word werklikheid!
In 'n vorige uitgawe van Die Kerkblad is in 'n artikel oor die Kerkmuseum in Nylstroom gemeld dat die maak van 'n replika van die Gütenberg-drukpers steeds 'n ideaal is. In dieselfde week dat Die Kerkblad verskyn het, het die ideaal op 'n wonderbaarlike wyse werklikheid geword.
Novembermaand in die Argief. 'n Mate van "stilte" word ervaar met navorsingsprojekte afgehandel, en onafgehandelde take kry aandag. Gereeld word die vraag gevra: Wat doen julle nou eintlik in die Argief?
In 1890 is De Zuid Afrikaansche Taalbond (Taalbond) in Kaapstad gestig met as doel: Bevordering van de kennis der Volkstaal en aankweking van een ontwikkeld nationaliteitsgevoel. Die bestuur van die Taalbond het uit prominente Afrikanerleiers bestaan, uit die opvoedkunde, kerklike en politieke organisasies. Na die Anglo Boere-oorlog het ds. LP Vorster op die bestuur gedien.